محب اللہ لاری ندوی

محب اللہ لاری ندوی (1905ء - 1993ء) دار العلوم ندوۃ العلماء، لکھنؤ کے قدیم ممتاز فاضل اور اس کے مہتمم رہے ہیں۔

ذاتی اور علمی زندگی 
مولانا محب اللہ لاری کا تعلق ریاست اتر پردیش کے ضلع دیوریا کے قصبہ "لار" سے تھا۔ ان کی ولادت 1905ء میں ہوئی۔ 1920ء میں دار العلوم ندوۃ العلماء میں داخل ہوئے۔ 1930ء میں فضیلت کی۔ اس کے بعد علی گڑھ مسلم یونیورسٹی گئے، جہاں سے 1936ء میں پولیٹکل سائنس سے ایم اے کیا۔ ان کے رفقائے درس اور معاصرین میں بڑی بڑی اور عالمی شہرت کی حامل شخصیات کے نام ملتے ہیں، مثلاً؛ مولانا مسعود عالم ندوی، مولانا عمران خان ندوی ازہری، مولانا ابو الحسن علی ندوی، مولانا ابو اللیث اصلاحی ندوی، مولانا عبد القدوس ہاشمی، مولانا محمد ناظم ندوی، مولانا عبد السلام قدوائی ندوی، مولانا رئیس احمد جعفری، مولانا محمد اویس نگرامی ندوی وغیرہ۔

عملی زندگی 
ندوۃ العلماء کی مجلس انتظامی کے رکن منتخب ہوئے اور اس ذمے داری پر وفات تک فائز رہے۔ علمی ذوق کے حامل تھے، ابتداءً انھوں نے کانپور سے ایک رسالہ’ترجمان‘ کے نام سے 1954ء میں نکالا، جو کئی برس جاری رہا، لیکن خاندان کے تجارتی پس منظر کی وجہ سے انہوں نے تجارت کو ترجیح دی۔ کافی دنوں تک تجارتی سرگرمیاں انجام دینے کے بعد 1968ء میں کسی وجہ سے ان کا کاروبار بند ہوگیا تو لکھنؤ گئے اور ہفت روزہ ’ندائے ملّت‘ سے وابستہ ہوگئے۔ مولانا ابو الحسن علی ندوی سے قریبی تعلقات تھے۔ چنانچہ انھوں نے کچھ عرصہ کے بعد ہی ندوۃ العلماء کی مجلس انتطامی سے آپ کو دار العلوم ندوۃ العلماء کا مہتمم بنائے جانے کی منظوری حاصل کرلی۔ آپ نے اہتمام کی ذمہ دارج 20/ شعبان 1389ھ /یکم نومبر 1969ء کو لیا۔ اس وقت آپ کی عمر چوسٹھ (64) برس تھی۔آپ چوبیس (24) برس دار العلوم ندوۃ العلماء کے مہتمم رہے۔

وفات 
مولانا محب اللہ لاری کی وفات 29 نومبر 1993ء میں ہوئی۔

معاصرین کی آرا 
مولانا سید ابو الحسن علی ندوی نے لکھاہے:

مولانا سید محمد رابع حسنی ندوی نے اس کا تذکرہ ان الفاظ میں کیا ہے:

اور ڈاکٹر عبد اللہ عباس ندوی لکھتے ہیں:

حوالہ جات